Termini de sol·licitud: del 19 de maig al 3 de juny del 2020 (ambdós inclosos).
* Segons el model que us podeu descarregar a la pàgina inicial d'aquest tràmit.
Per poder optar a les subvencions, a banda dels requisits i de les condicions que preveu la base general 4, s'han de complir els requisits següents:
a) La còpia de seguretat actualitzada de la documentació dels fons, en compliment del que disposa l'article 15.2 del Decret 35/1992, de 10 de febrer, de desplegament parcial de la Llei 17/1990, de 2 de novembre, de museus.
b) El qüestionari del Registre de Museus de Catalunya actualitzat a l'any de publicació de la convocatòria.
Aquestes subvencions són incompatibles amb altres ajuts que rebi el museu beneficiari en els supòsits que estableix la base general 4.8, ja siguin ajuts de concurrència pública, aportacions o subvencions nominatives o ajuts exclosos de concurrència pública, llevat de les subvencions que l'Oficina de Suport a la Iniciativa Cultural atorgui en el marc de les línies de subvencions següents:
Subvencions per a l'inventari i la documentació dels béns culturals que integren els museus catalans (apartat 2 de l'annex).
Subvencions per al funcionament i les activitats dels museus de Catalunya.
Subvencions per a programacions estables d'activitats culturals de caràcter professional en l'àmbit de les arts visuals.
Es consideren despeses subvencionables per a cadascuna de les modalitats les despeses següents:
Estudis de consultoria per actualitzar la missió i l'estratègia del museu.
Estudis de consultoria per al desenvolupament de noves audiències per atraure col·lectius específics de públic (inclosos col·lectius vulnerables o en risc d'exclusió social).
Estudis de consultoria per actualitzar el plantejament museològic.
Despeses per elaborar i executar projectes conjunts de línies de recerca, edició, producció d'exposicions o d'intercanvi de professionals entre museus de Catalunya i d'altres territoris.
No són subvencionables els sous dels professionals que participen en els intercanvis.
c.1 Despeses per elaborar i executar projectes de recerca amb la col·laboració de les universitats i amb grups de recerca universitaris consolidats, vinculats amb l'acció temàtica o territorial del museu.
També es poden subvencionar les despeses de contractació d'una empresa o d'un professional extern per a la implementació del projecte.
Despeses per elaborar i executar projectes, estudis i materials per millorar l'accessibilitat a persones amb discapacitat i altres despeses d'activitats adreçades a col·lectius vulnerables o en risc d'exclusió social.
d.2 L'adquisició d'equipament o de material inventariable és subvencionable en cas de projectes per a la promoció de l'accessibilitat universal.
d.3 No són subvencionables les despeses vinculades a l'execució d'obres.
e.1 Despeses per elaborar i executar projectes educatius que promoguin les tecnologies digitals i que estimulin la col·laboració amb els centres educatius.
e.3.També es poden subvencionar les despeses de contractació d'una empresa o d'un professional extern per a la implementació del projecte.
f) En el cas de la modalitat f): despeses de formació del personal dels museus mitjançant la contractació d'una empresa o d'un professional extern i despeses de formació del personal per assistència a cursos o a jornades.
g.1 Estudis de consultoria per a l'elaboració de projectes de museu de suport territorial.
g.2 Despeses per executar activitats i serveis de suport territorial dirigides a equipaments patrimonials que no estan inscrits al Registre de Museus de Catalunya (assessoraments, intercanvi d'informació, préstecs d'infraestructures i utillatge, representació en plataformes, fòrums o debats, producció i comunicació d'activitats de divulgació i ús del patrimoni, elaboració d'estudis, plans, dissenys, formacions).
Respecte de les despeses de personal, són subvencionables les relatives al personal contractat per obra o servei determinat amb la finalitat de dur a terme el projecte subvencionat i també les despeses del personal propi.
g 4.També es poden subvencionar les despeses de contractació d'una empresa o d'un professional extern per a la implementació del projecte.
En el cas d'associacions, no s'accepten les despeses facturades a l'entitat pels membres del seu òrgan de govern.
Les sol·licituds s'han de valorar d'acord amb l'aplicació dels criteris següents:
a) Necessitat de la proposta i grau de millora que suposarà per al museu i/o el territori de la seva competència (fins a 3 punts).
- La proposta permetrà la millora de les funcions que desenvolupa actualment el museu i/o la seva aplicació en el territori de la seva competència (1,50 punts).
- La seva implementació permetrà introduir noves millores en cinc anys (1,50 punts).
b) Interès i qualitat del programa estratègic i/o projecte específic presentat (fins a 3 punts).
- Qualitat de les propostes (fins a 1,50 punts).
- Interès de les accions proposades per la seva innovació i singularitat (fins a 1,50 punts).
c) Viabilitat, sostenibilitat i adequació del pressupost als objectius del programa estratègic i/o projecte específic presentat i l'elaboració d'aquest pressupost amb els criteris d'economia i eficiència (fins a 2 punts).
- Recursos propis i externs, que permetin la viabilitat i sostenibilitat del programa i/o el projecte (recursos humans i materials) (fins a 1 punt).
- Disponibilitat de sistemes de control, seguiment i avaluació final del programa i/o del projecte (fins a 1 punt).
d) Finançament previst al marge de l'Oficina de Suport a la Iniciativa Cultural (fins a 2 punts):
- Finançament al marge de l'OSIC fins al 40% del pressupost: 1,5 punts.
Els noms de les persones que formen part de la comissió de valoració es poden consultar a l'espai Normativa del web de Tràmits del Departament de Cultura.
En cas que se subcontracti una persona o entitat vinculada per dur a terme una activitat subvencionable, la persona sol·licitant ha de presentar a l'OSIC una petició d'autorització prèvia expressa i ha de tenir present que, a l'hora de justificar l'ajut, no pot excedir del cost imputat a la sol·licitud per aquest concepte.
Així mateix, s'ha d'ajustar al punt 6.6 de les bases generals, que fa referència a la subcontractació.
Un cop finalitzat el termini de presentació de sol·licituds, l'Oficina de Suport a la Iniciativa Cultural publicarà la proposta provisional de subvencions concedides al Tauler de la Seu electrònica de la Generalitat de Catalunya.A partir de l'endemà de la publicació de la relació provisional de subvencions concedides, els sol·licitants proposats disposaran de 10 dies hàbils per presentar la documentació següent:
Presentar la documentació a través de l'espai Estat dels vostres tràmits.
Si no es presenta el document d'acceptació i la resta de documentació, entendrem que desistiu de la sol·licitud.